User talk:Macdonald lumumba

MIHADARATI Jambo la mihadarati limekuwaadui mkubwa wa veranda hapa barani Afrika.Jambo hili limewakera wazazi wengi,viongozi wa dini na hata serikali nyingi za bara afrika.Dawa za kulevya kwa siku za hivi punde zimeweza kugonga vyombo na vichwa vya habari .vijana wengi nchini Kenya wameathiriwa na jambo hili.Inasikitisha na kuudhi jinsi embavyo serikali inashughulikia jumbo hili ambalo ni nyeti mno.Kule Mombasa vijana wengi wametekwa bakunja na dawa hizi za kulevya.Kinachotia hofu ni kwamba vijana haw a wamevumbua mbinu mpya ya kuambukizana uraibu huu kupitia mbinu ya kubadilishana damu ya yule aliyetumia dawa hizi.Jambo hili linazidi kuhatarisha maisha ya binadamu kwani hii itakuwa zaidi ya dawa za kulevya.Itakuwa mbinu rahisi ya kuambukizwa ugonjwa hatari wa ukimwi.Swali  langu kwa wakenya na wafrika wenzangu Ni mpaka lini tutawatazama vijana wenzetu wakiangamia?Na kwa wazee wakongwe,maadili mema ya kwanza ya kiafrika yalienda wapi? Halitakuwa jambo busara na faida kwa bara nzima kuwatia mbaroni ‘wagonjwa”au waraibu wadawa hizi za kulevya na kasha kutofanya loose kuwahusu. Jamba la muhimu ni serikali kuandaa ijana mafunzo na uhamasisho mitaani, shuleni mijini na hata vyuoni kuhusu athari za ugonjwa huu wa dawa za kulevya.Ni lazima tutambue kwamba kuzuia ni bora kuliko kutibu .Ni lazima tufanye hima kuzuia vijana wa sasa na wa kesho dhisi ya kushiriki vitendo mbii vya kutumia dawa za kulevya. Inasikiti sha kuwabadalaya askari kule jijini Mombasa kudhibiti jambo hili,wanashiriki kuliendeleza kwa kuchukua rushwa kutoka kwa baadhi ya vijanawanaofumaniwa wakitumia dawa hizi.Iwapo serikali yetu itajifunga kibwebwewe kuhusu jambo hili,bila shaka tutafaulu vita dhidi ya mihadarati. Kando na dawa hizi kuweza kutumika kuambukiza ukimwi kupitia ubadilishaji wa damu ya aliyelewa,inasemekana kuwa zile za kuvuta zina uwezo wa kuleta saratani katika mwili wa binadamu .Licha ya dawa hizi kuleta saratani, imetambulika kuwa dawa hizi zina uwezo wa kumfanya mtu kuwa tahira na hata kutokuwa na humu ya kujamiana. Baadhi ya madhara haya yanatisha iwapo vijana wetu wataambukizwa.Hii inamaana kuwa hatutakuwa na kizazi cha kesho. Ambalo ni jambo la kusikitisha mno.Kuna umuhimu wa kuungana sisi wote katika bara hili ili tupigane kikamilifu dhidi ya dawa hizi za kulevya.Tufunze vizazi vyetu umuhimu wa maishana madhara ya dawa hiziza kulevya.Tuwafunze na jinsi ya kujitafutia katika ulimwengu wa sasa. Kazi hii imeandikwa naye Macdonald.M.Lumumba Chuo kikuu cha Kenyatta

Reference: 1. www.citizentv.co.ke

UNDUGU NI MUHIMU HAPA AFRIKA Hebu fikirieni mwenyezi Mungu alipoumba ulimwengu tulikuwa na kabila gani? Hebu tafakarini zamani za akinababu wetu wa jadi walikuwa wakiishi vipi? na hebu fikirieni walilodhamiria kujenga mnara wa babeli walikuwa na uhusiano upi kabla ya kuujenga? Iwapo mmoja wetu anaweza kung’amua majibu ya maswali haya, bila shaka tutaweza kugundua umuhimu wa kuishi kwa undugu. Zamani babu zetu walikuwa watu utu, waliopendana Na kuishi kava kited kimoja .hakuzomeana.Hawakutana majina ya kabila lao. Hawakujigawa katika mikoa kulingana makabila yao na hawakupiga kura kwa misingi ya kikabila .Ni kwa nini tumeasi mienendo ya babu zetu? Ni kwa nini tumekaidi amri ya Mwenyezi Mungu ya kupenda udui wako kama unavyojipenda? Kwa nini wana wa nchi moja kupigana wenyewe kwa wenyewe na kuana kama wanyama? Ni jambo la kuhuzunisha kwamba tunauana sisi kwa sisi badala ya kufanya kazi kwa pamoja ,kuishi pamoja na kujenga nchi yetu kwa pamoja kama wanavyofanya mchwa. Mchwa hajui utu ni nini,hatambui ukabila.kunatofauti gani baina ya Mchwa na binadamu? Bila shaka utaniambia kuwa binadamu ana akili timamu wala sio tahira.Ni kwa nini tusiishi kama mchwa?Kujenga kama mchwa na kushirikiana kama ao hao mchwa. Ninahuzuni sana moyoni ninapoandika makala haya. Wakati mwingine yananitoa machozi   ninapofikiria \jinsi binadamu wanavyochukiana kwa misingi ya kikabila. Ni lazima tuweke tofauti zetu kando sisi kama wafrika na kuishi pamoja kama pacha wanavyoishi kwenye kifuko cha mama yao mle tumboni.Ni lazima tukumbuke kwamba tuliumbwa na muumba mmoja na wala sio wawili. Nilazima tutambue kuwa tuta hitajika kutoa hotuba mbele ya mwenyezi mungu kwa metendo tuliyoyafanya hapa ulimwenguni. Tusichekwe na menzetu kutoka kule magharibi kwa kukosa kutatua shida zetu. Ni lazima tujitolee mhanga kuliguza jina la bara hili. Tuungane, tupendane,tushilikiane na tupambane na yeyote yule atakaye tugawanya sisi kama wana wa uzao mmoja, uzao wa bara la afrika. Tukatae ufisadi kazini, nyumbani, kanisani na hata kila mahali ili tuweze kupiga hatua ya maendeleo. Mabadiliko yataanza na sisi tutakaousoma ujumbe huu na kuwapasha wengine wasioujua. Kila mara ninapo jivinjari kule mashinani, mimi husikitika sana kuyasikia baadhi ya maneno ambayo wafrika wenzetu huyatamka. Hasa hapakenya. Inasikitisha kusikia mmoja wetu hapa Kenya akisema kuwa eti ukibila hauwezi kuisha humu nchini. Ni kweli kulingana na yeye hauwezi kuisha. Lakini inafaa akumbuke kuwa kubadilika kunahitiji uamuzi kutoka ndani ya mtima. Iwapo unaweza kusema kuwa ukabila utamalizika na umaanishe kutoka ndani ya moyo bila shaka tutaishi kwa umoja katika nchi hii yetu tukufu. Nina uhakika kuwa hakuna mmoja wetu aliyetuma ombi la kuzaliwa katika eneo fulani la afrika au katika kabila Fulani. Haya yote ni mapenzi yake Maulana.Ni lazima tuyakubali maumbile yetu na kuweka tofauti zetu kando ili tuweze kupikika katika chungu kimoja. Sisi kama wana wa bara hili tuhimizane na tuwe kama chombo kinachotumiwa kusambaza amani kwa ndugu zetu wanaotuzingira katika pande zote za dira. Tusiwe kama hayawani tuwe kama mtu, mtu aliye na akili zake, mtu anaye jua maana ya neno utu na umoja. Tusiwe watu kwa majina tu bali kwa vitendo. Vitendo dhabiti na imara. Tuasi tabia za kelbu anaye wala wanawe pindi tu anapohisi njaa. Hilo ndilo litakalo bainisha tofauti kati ya binadamu mwenye utu na mnyama wa porini. Tukio lililowapata wenzetu katika kanda ya afrika mashaliki mwaka 2007 Desemba terehe ishirini na saba ni jambo ambalo limetupa mafunzo mengi. Siwezi kuyasema yote yaliyo tendeka kwa sababu pindi nina poshika kalamu kuyatia kwenye karatasi, machozi yananitiririka njia mbilimbili handi kwenye ardhi kavu iliyowameza waathiriwa pasi na huruma.Labda sio makosa ya ardhi kuwameza.Ni makosa ya binadamu asiye na moyo wa undugu.Asiyejua maana kamili ya kuishi kwa umoja. Ni jambo la busara kujifunza kutokana na tukio hilo ili wakati mwangine tusitumiwe na simba kuwala wanyama wengine wasio na uwezo kupaa angani kama ndege.Lazima tujifunze kukaa na na kukemea simba dhidi ya kuwa kitimbakwira .Simba anaweza ndio,kucha anazo ndio na hata meno anayo mazuri mno.Lakini simba hawezi kuwala wanyama wote kwa wakati mmoja,Nitafurahia simba amle mnyama mmoja na kisha ajute kwa kumla mnyama huyu.Wanyama wengine watapata uwezo wa kujitawala kiistaarabu katika maisha ya halafu.Wataandika magazetini na vitabuni na hata kuonyesha kwenye runinga vitendo dhalimu vya simba mla watu.Atajulikana kote ulimwenguni na kuhukumiwa katika mahakama ya pekee ulimwenguni ya simba mla watu.Na hapo simba wengine walio na azma kama yake watang’oa kucha zao,meno na hata ukali wa kuwatishia wanadamu. Yameandikwa na Macdonald. M.Lumumba Chuo kikuu cha Kenyatta.

WAKATI HUU TUJIPANGE WAKENYA Wakati huu tumeona, hatujaambiwa.wameanza kuasiana ilhali wanatusihi tuwe kitu kimoja. Wametupa mpachao kwa mswala upitao. Sitasema kwamba ni ukweli wala uongo. Wao wenyewe wameonyesha hadharani. Walikubaliana wakiwa chemba, kisha wanakana mikutanoni. Ni nani anayechezewa shere hapa? Wakenya tumechoka kuona mchezo wa paka na panya. Tumechoka kuona vitimbi vya mama Kayaye na mzee Ojwang. Kila mmoja wetu hapa kenya anatambua kuwa chemchemi za maji nchini mwetu hazikuwa haba. Leo hii kumekauka. Leo hii tunapimiwa maji sababu ni kwamba eti kuna wale walionyakua mashamba na kuharibu kitovu cha chemchemi za maji. Itatufaidi nini sisi wakennya kuharibu raslimali yetu kisha tuteseke baadaye? Itatufaidi kitu gani kuwagawia walowezi mashamba misituni kisha vizazi vya kesho viishi kwenye jangwa?kwa nini mababu zetu hawakuchagua kule msituni na kuunda maskani yao mbali na huko? Nina uliza nijibiwe ni kwa nini hawakuaribu misitu na ilhali hawakuwa na kisomo angaa kama sisi? Inasikitisha mno mwanasiasa ambaye pia ni msomi kusimama kandamnasi ya watu na kusema kuwa, ‘tangu lini mvua ikatoka kwenye miti. Kila mara sisi huona mvua ikianguka toka mawinguni.’kwake mvua hutoka mawinguni na sio kwenye miti. Huu ni uwanasiasa au ni unyama? Kwangu mimi huyu ni mtu asiyetaka kuona uhai wa yule mtoto mchanga uliyembeba. Mengi yamesemwa kuhusu msitu wa Mau. Sitaki kuyataja kwa sababu yametangazwa kwenye runinga,redioni na hata magazetini. Mau ni msitu uliokuwa mkubwa sana hapa nchini Kenya. Msitu huu ndio kivutio kikuu cha mvua hapa nchini. Miaka ya hivi punde kumekuwa na kiangazi kwa muda mrefu sana hapa nchini ,kisa na maana, watu fulani wamenyakua mashamba na kuharibu miti inayovutia mvua. Tumeona serikali iking’ang’ana kuitisha mahindi kutoka nchi za nje ilikuwalisha wakenya wanaokufa njaa kutokana kiangazi hiki. Je wakenya tutajua lini umuhimu wa mazingira na kuachana porojo za wanasiasa? Hivi sasa wameanza kuunda mirengo kutokana na swala la Mau. Jambo walilolionyesha pale Pan Africa Hotel ni jambo linalohitaji kutiliwa shaka. Ni lazima tujiulize mchango huo ulikuwa na nia gani? Kuna wale wanaotaka kutipumbaza ili wapate kura mwaka wa 2012. lazma tujihadhari kama wakenya tusije tukapagana tena. Wameanza tena kuunda miungano itakayo itakayotuacha bila makazi. Tusimame kidete wakati huu na kuwakemea hadharani. Swala hili la mau lisiingizwe siasa. Walikubaliana wanyewe kwa wenyewe. Kwa nini wanaenda kinyume na makubaliano yao? Ni kwa nini wanaonekana kuwajali wanainchi sasa kuliko nyakati zingine? Ni lazima tujue hawa ni mbwa mwitu wamevalia ngozi ya kondoo. Wanatafuta madaraka kupitia hali hii. Sisi kama wananchi wazalendo ni lazima pia tuzicheze kadi zetu vyema. Tutofutishe vitimbakwira na viongozi halisi. Tuelewe maisha ya mwanadamua yana thamani kubwa kuliko uongoziu. Wakenya wengi wanataka kuona chemchemi za maji katika msitu wa Mau zikihifadhiwa. Wanataka kuona mvua iliyokuwepo tangu jadi ikirejea. Hawataki kuombaomba chakula kutoka nchi za magharibi. Wanataka kujihusisha na ukilima. Ukulima utakao fufua uchumi wa nchi yetu tukufu wala sio tumbo za wakenya wachache ambao ni wabinafsi. Tuungane wavulana kwa wasichana, wazee kwa akina mama na bila shaka tutafua dafu katika juhudi zetu hapa nchini. Maandishi ya Macdonanald.M.Lumumba Chuo kikuu cha Kenyatta

HAUNIPENDI Wazai wangu hawanipendi. Wako mbali na mimi na wamenyamaza kimya sana. Hisia hizi mara nyingi zipo miongoni mwa watoto wa kichina waliohamia kule Marikani. Watoto hawa wa kichina wanatamani kuona upendo wanauona katika sinema za wamarikani, televisheni na hata magazetini. Uzoefu wao na wazazi wao na watu wengine wa ukoo wao ni wa kirasmi na mbali, kwa hivyo wao husema kuwa mapenzi yamekosekana. Kule uchina ambapo tabia kama hii ni mwiko watoto hawaulizi  maswali kuihusu. Ukosefu wa mapenzi ya kiwazi, unatumbukiziwa mke au marafiki. Kwa wachina mapenzi ya kimwili na upendo ni mambo ya kisiri. Hata kama hisia zitakuja katika hali ya kusalimiana, utamaduni wa kichina unakuruhusu kushika mkono huo tu kwa nia ya salamu. Kubusu na kukumbatia rafiki ni jambo ambalo halihitajiki na kumbusu mke hadharani ni aibu kubwa na utovu wa nidhamu. Ni hadi tu hivi majuzi kubusu nchini uchina kulitambulika kama kitendo kilichoashiria mtu kumla mwenziwe! Kule marikani, watoto wa kichina wanahisi kusononeka kwa sababu wa naona mapenzi kote miongoni mwa watu lakini hawawezi kupokea hisia za nje kuwahusu wenyewe. Ni mfano mzuri tamaduni mbili au zaidi kuleta ubishi miongoni mwa wageni wanaoishi marikani na vizazi vingine vingi vinavyoendelea Huu ni utafsiri wa ‘you dont love me by Remoseful chinise child.’ Yametafsiriwa na Macdonald.M.Lumumba Chuo kikuu cha Kenyatta.

ELIMU YA KENYA Miaka mingi iliyopita wakenya wengi walikuwa wanalazimisha kwenda shuleni ili wapate elimu .Wengi wao walikataa katakata kwani wao walidhani kuwa masomo hayakuwa yao bali ya ‘mtu mweupe’. Hii ndio sababu miaka ya hapo awali wakenya wengi hawakujua umuhimu wa masomo hata baada ya kujinyakulia uhuru .Hata wale wachache waliokuwa wamebahatika kuuona mlango wa shule ,walifikia tu kiwango cha darasa la saba.Waliojifunga vibwebwe waliendelea hadi kidato cha sita walikohitajika kujiunga chuo kikuu baadaye. Hawa ndio waliokuwa nauwezo mkubwa wakupata na hata kufanya kazi mahali popote ulimwenguni. Masomo nchini Kenya yamegawa katika mfumo wa 8-4-4. Hii ina maana kuwa mwanafunzi anahitajika kukusoma miaka minane katika shule ya msingi ,miaka mine katika shule ya upili na akibahatika kufuzu vyema atahitajika kuendelea na mosomo yake katika chuo kikuu kwa takriban ya miaka minne.Mwanafunzi anaposoma katika viwango hivi tofauti anahitajika kusoma masoma kama vile kiingereza,Kiswahili, hisabati, sayansi kwa shule za msingi, soma la utangamano(social studies), somo la dini (Christian Religious Education),kemia, fizikia,na bayolojia. Haya ni baadhi ya masomo kwa shule za msingi na sekondari mtawalia.Tofauti ndogo hupatikana pale ambapo mwanafunzi ameingia katika chuo kikuu .Hapa mwanfunzi husoma somo Fulani pamoja na mengine machache yatakayo mwezesha kupata tajiriba ya kikazi. Wanafunzi wanaohitimu kutoka shule za msingi na sekondari hupewa vyeti kutoka kwa wizara ya elimu ili kudhibitisha kwamba amehitimu.Wale wa chuo kikuu hupewa shahada kuongezea kwa vile vyeti vingine walivyovipata. Wale ambao huonekana kuwa na ari ya kusoma, wao huweza kuendelea na masomo huku cheti maalum wanachokitafuta kikiwa ni shahada ya uzamili. Kando na masomo haya ya darasani ,mababu wetu walikuwa na mbinu zao za pekee zakuwasilisha maadili kwa vizazi vyao. Hii ndio maana wengi wao walipinga elimu iliyoletwa na mzungu. Labda waliona kuwa mzungu alikuwa na nia ya kumaliza utamaduni wao waliouthamini sana. Wao waliwafunza watoto wao kupitia njia mbalimbali,mfano wa hizo njia ni ;wavulana walipopashwa tohara,walipata abra bora ya kufunzwa mambo muhimu wanayohitajika kuyafuata wakiwa watu wazima. Kwanza walifunzwa jinsi ya kulinda boma ,mifugo na hata kazi ya usasi. Sio hayo bali vijana walihimizwa kuwa watu wa umoja na kushirikiana kwani walitambua fika kwamba umoja ni nguvu na utengano ni udhaifu. Mambo haya yote yalifunzwa na wazee waliobukia chumvi nyingi katika Nyanja hiyo. Wasichana nao hawakuachwa nyuma katika harakati hizi za kuasi utoto na kukumbatia utu uzima. Wao walielekezwa na bibi au ajuza aliyekuwa na tajriba katika ufunzaji huu haswa kule unyagoni. Hii ndio sababu wazee wetu hawakukubaliana na masomo haya ya mzungu.Jamba la kufurahisha ni kwamba jinsi muda unavyoendelea ndivyo ndivyo walivyotambua umuhimumwa masomo ya darasani. Miaka ya tisini haswa mwanzoni mwa miaka hii,zaidi ya robo tatu ya wakenya hawakuwa wamesoma hadi kiwango cha vyuo vikuu lakini sasa hivi ni kinyume. Wakenya wengi wameweza kupata elimu hasa kutokana na mpango wa serikali ya Kenya kuhusu masomo ya bwerere kwa shule za msingi na sekondari. Licha ya kwamba masomo yanafaa kumpa mtu mwanga wa kujitegemea na kuendeleza maadili ktika jamii, masomao ya wakenya wengi ni ya darasani. Hapa nchini Kenya mbinu zinazotumiwa kuwasajili wanafunzi kuingia katika vyuo vikuu zinaudhi mno. Kuweka kiwango cha alama na kisha kutofanya lolote kuhusu wale wasiofikisha kiwango hicho ni jambo lisilokuwa la kiusomi hata kidogo. Baadhi ya wanafunzi wanaoachwa nje wanaweza kuwa wanfunzi bora zaidi katika masomo Fulani lakini wanfunzi hawa hunyimwa nafasi ya kujiunga na chuo kikuu kwa sababu eti ‘wameanguka mtihani’ yaani hawakupata alama zilizowekwa. Hii ndio maana kuwa masomo ya Kenya wanafunzi wengi husoma ili waweze kupita mtihani na kujiuga vyuo vikuuambapo ni kinyume na malengo makuu ya elima hapa nchini Kenya. Elimu inafaa kumfaidi binadu wala sio kupita tu mtihani na kisha kuweka vile vyeti mfukoni.Jambo hili linasikitisha sana kwa sababu baadhi ya wanafunzi wanaojua na kufahamu kwamba hawawezi kupata alama hizo hufanya juu chini ili kutafuta mbinu za kuiba mtihani huo ili wapate nafasi katika chuo kikuu.Ni lazima serikali ya sasa na hata ya kesho kujaribu kuangazia jambo hili na kulirekebisha la sivyo watakawa wanafanya kazi bure kuwasomesha wanafunzi na baadaye wanafunzi hao wakakosa kujifaidi maishani. Hii inatokana na kutegemea tu kazi za kuajiriwa katika mashirika mbalimbali au serikalini. Iwapo serikali inaweza kuchunguza haya mambo na kuyarekebisha mbinu za kuwasajili wanafunzi wanaojiunga na vyuo vikuu,itakawa imefanya jambo la busara kwani wengi wa wanafunzi wanaoachwa nje ndio wenye uwezo wa kuendesha uchumi wa nchi yetu tukufu ya Kenya Makala haya yameandikwa naye Macdonald.M.Lumumba Chuo kikuu cha Kenyatta. 27/11/2009

UNDUGU NI MUHIMU HAPA AFRIKA Hebu fikirieni mwenyezi Mungu alipoumba ulimwengu tulikuwa na kabila gani? Hebu tafakarini zamani za akinababu wetu wa jadi walikuwa wakiishi vipi? na hebu fikirieni walilodhamiria kujenga mnara wa babeli walikuwa na uhusiano upi kabla ya kuujenga? Iwapo mmoja wetu anaweza kung’amua majibu ya maswali haya, bila shaka tutaweza kugundua umuhimu wa kuishi kwa undugu. Zamani babu zetu walikuwa watu utu, waliopendana Na kuishi kava kited kimoja .hakuzomeana.Hawakutana majina ya kabila lao. Hawakujigawa katika mikoa kulingana makabila yao na hawakupiga kura kwa misingi ya kikabila .Ni kwa nini tumeasi mienendo ya babu zetu? Ni kwa nini tumekaidi amri ya Mwenyezi Mungu ya kupenda udui wako kama unavyojipenda? Kwa nini wana wa nchi moja kupigana wenyewe kwa wenyewe na kuana kama wanyama? Ni jambo la kuhuzunisha kwamba tunauana sisi kwa sisi badala ya kufanya kazi kwa pamoja ,kuishi pamoja na kujenga nchi yetu kwa pamoja kama wanavyofanya mchwa. Mchwa hajui utu ni nini,hatambui ukabila.kunatofauti gani baina ya Mchwa na binadamu? Bila shaka utaniambia kuwa binadamu ana akili timamu wala sio tahira.Ni kwa nini tusiishi kama mchwa?Kujenga kama mchwa na kushirikiana kama ao hao mchwa. Ninahuzuni sana moyoni ninapoandika makala haya. Wakati mwingine yananitoa machozi   ninapofikiria \jinsi binadamu wanavyochukiana kwa misingi ya kikabila. Ni lazima tuweke tofauti zetu kando sisi kama wafrika na kuishi pamoja kama pacha wanavyoishi kwenye kifuko cha mama yao mle tumboni.Ni lazima tukumbuke kwamba tuliumbwa na muumba mmoja na wala sio wawili. Nilazima tutambue kuwa tuta hitajika kutoa hotuba mbele ya mwenyezi mungu kwa metendo tuliyoyafanya hapa ulimwenguni. Tusichekwe na menzetu kutoka kule magharibi kwa kukosa kutatua shida zetu. Ni lazima tujitolee mhanga kuliguza jina la bara hili. Tuungane, tupendane,tushilikiane na tupambane na yeyote yule atakaye tugawanya sisi kama wana wa uzao mmoja, uzao wa bara la afrika. Tukatae ufisadi kazini, nyumbani, kanisani na hata kila mahali ili tuweze kupiga hatua ya maendeleo. Mabadiliko yataanza na sisi tutakaousoma ujumbe huu na kuwapasha wengine wasioujua. Kila mara ninapo jivinjari kule mashinani, mimi husikitika sana kuyasikia baadhi ya maneno ambayo wafrika wenzetu huyatamka. Hasa hapakenya. Inasikitisha kusikia mmoja wetu hapa Kenya akisema kuwa eti ukibila hauwezi kuisha humu nchini. Ni kweli kulingana na yeye hauwezi kuisha. Lakini inafaa akumbuke kuwa kubadilika kunahitiji uamuzi kutoka ndani ya mtima. Iwapo unaweza kusema kuwa ukabila utamalizika na umaanishe kutoka ndani ya moyo bila shaka tutaishi kwa umoja katika nchi hii yetu tukufu. Nina uhakika kuwa hakuna mmoja wetu aliyetuma ombi la kuzaliwa katika eneo fulani la afrika au katika kabila Fulani. Haya yote ni mapenzi yake Maulana.Ni lazima tuyakubali maumbile yetu na kuweka tofauti zetu kando ili tuweze kupikika katika chungu kimoja. Sisi kama wana wa bara hili tuhimizane na tuwe kama chombo kinachotumiwa kusambaza amani kwa ndugu zetu wanaotuzingira katika pande zote za dira. Tusiwe kama hayawani tuwe kama mtu, mtu aliye na akili zake, mtu anaye jua maana ya neno utu na umoja. Tusiwe watu kwa majina tu bali kwa vitendo. Vitendo dhabiti na imara. Tuasi tabia za kelbu anaye wala wanawe pindi tu anapohisi njaa. Hilo ndilo litakalo bainisha tofauti kati ya binadamu mwenye utu na mnyama wa porini. Tukio lililowapata wenzetu katika kanda ya afrika mashaliki mwaka 2007 Desemba terehe ishirini na saba ni jambo ambalo limetupa mafunzo mengi. Siwezi kuyasema yote yaliyo tendeka kwa sababu pindi nina poshika kalamu kuyatia kwenye karatasi, machozi yananitiririka njia mbilimbili handi kwenye ardhi kavu iliyowameza waathiriwa pasi na huruma.Labda sio makosa ya ardhi kuwameza.Ni makosa ya binadamu asiye na moyo wa undugu.Asiyejua maana kamili ya kuishi kwa umoja. Ni jambo la busara kujifunza kutokana na tukio hilo ili wakati mwangine tusitumiwe na simba kuwala wanyama wengine wasio na uwezo kupaa angani kama ndege.Lazima tujifunze kukaa na na kukemea simba dhidi ya kuwa kitimbakwira .Simba anaweza ndio,kucha anazo ndio na hata meno anayo mazuri mno.Lakini simba hawezi kuwala wanyama wote kwa wakati mmoja,Nitafurahia simba amle mnyama mmoja na kisha ajute kwa kumla mnyama huyu.Wanyama wengine watapata uwezo wa kujitawala kiistaarabu katika maisha ya halafu.Wataandika magazetini na vitabuni na hata kuonyesha kwenye runinga vitendo dhalimu vya simba mla watu.Atajulikana kote ulimwenguni na kuhukumiwa katika mahakama ya pekee ulimwenguni ya simba mla watu.Na hapo simba wengine walio na azma kama yake watang’oa kucha zao,meno na hata ukali wa kuwatishia wanadamu. Yameandikwa na Macdonald. M.Lumumba Chuo kikuu cha Kenyatta.